প্রশ্ন (৭/৮৭) : রাসূল (ছাঃ)-এর যামানায় যব, খেজুর, পণির দ্বারা ফিৎরা দেয়া হত। তাঁরা যব দিয়েছেন। আমরা ধান দিচ্ছি। কারণ যবেরও খোসা আছে ধানেরও খোসা আছে। এক্ষণে চাউল দেওয়ার দলীল জানিয়ে বাধিত করবেন।  - মুহাম্মাদ যাকারিয়া  চাঁপাই নবাবগঞ্জ।  উত্তর : খোসা সহ বা খোসা বিহীন সর্বাবস্থায় গমকে গম এবং যবকে যব বলা হয় এবং তা ছিল সে সময় আরবদের সরাসরি খাদ্যের অন্তর্ভুক্ত। আর সেজন্য তা দিয়ে ফিৎরা দেওয়া হত। পক্ষান্তরে খোসা বিহীন ধানকে চাউল বলা হয়, যা সরাসরি খাদ্য। সেকারণ চাউল দিয়েই ফিৎরা দিতে হয়। ধান দিয়ে নয়। কেননা ধান সরাসরি খাদ্য নয়। হাদীছে খাদ্য দিয়ে ফিৎরা দেওয়ার কথা এসেছে (বুখারী হা/১৫০৬, ৮, ১০; মুসলিম হা/২২৮৩-৮৪; মিশকাত হা/১৮১৬)।